שגרירות ישראל באבו דאבי

שגרירות ישראל באבו דאבי היא הנציגות הדיפלומטית של מדינת ישראל באיחוד האמירויות הערביות. במקביל פועלת בדובאי הקונסוליה הישראלית. הנציגויות הוקמו בינואר 2021, מספר חודשים לאחר חתימת הסכם איחוד האמירויות הערביות–ישראל, שבו הוסכם על קיום יחסים דיפלומטיים בין שתי המדינות. מלבד השגרירות באבו דאבי נפתחה גם קונסוליה כללית של ישראל בדובאי בראשות הקונסול אילן שטולמן, הפועלת במקביל לפעילות השגרירות שבאבו דאבי. הקונסוליה אחראית על קשרי הכלכלה, התעופה והתיירות בין המדינות. להקמת השגרירות קדמה נציגות חשאית של ישראל, שנסגרה לאחר ההתנקשות במחמוד אל-מבחוח ב-2010 ושר החוץ האמירתי, עבדאללה בן זאיד, גירש ממדינתו באופן אישי את ברוס קשדן, ראש הנציגות הישראלית החשאית שפעלה במדינה באותן ימים. בסוף נובמבר 2015 נפתחה באבו דאבי נציגות ישראלית שסונפה לסוכנות הבינלאומית לאנרגיות מתחדשות שמשרדיה מצויים באבו דאבי. באיחוד האמירויות הבהירו בהודעה רשמית של משרד החוץ כי ”הצעד אינו חלק מכינון קשרים דיפלומטיים עם ישראל.”. ב-15 בספטמבר 2020 נחתם הסכם איחוד האמירויות הערביות–ישראל על מדשאת הבית הלבן במעמד ראש ממשלת ישראל בנימין נתניהו, נשיא ארצות הברית דונלד טראמפ ושר החוץ של איחוד האמירויות הערביות, עבדאללה בן זאיד אאל נהיאן. כבר באוקטובר 2020, חודש בלבד לאחר חתימת ההסכם פורסם כי נציגים מטעם איחוד האמירויות הגישו הזמנה לפתוח שגרירות ישראלית באיחוד האמירויות. בינואר 2021 פורסם בתקשורת כי משרד החוץ מתכנן להכריז על הקמת 2 נציגיות זמניות, אחת תהיה שגרירות באבו דאבי והשנייה תהיה קונסוליה כללית שבדובאי. ואכן עוד בסוף החודש זה נפתחה שגרירות ישראל באבו דאבי. באותו היום אישרה ממשלת איחוד האמירויות פתיחת שגרירות בישראל. על פי הכרזת משרד החוץ השגרירות הוקמה בסוף ינואר 2021 בבניין משרדים זמני ויפעל במתכונת זו עד שיסתיימו עבודות ההקמה של מבנה הקבע שימש את השגרירות. באותה הכרזה פורסם גם שהממונה על הנציגות יהיה איתן נאה, מי שהיה שגריר ישראל בטורקיה. ב-29 ביוני 2021, נחנכה השגרירות על ידי שר החוץ הישראלי, יאיר לפיד, יחד עם שרת התרבות של איחוד האמירויות נורה אל קאעבי (אנ'). באוקטובר 2021 מונה לשגריר ישראל באיחוד האמירויות אמיר חייק. לשגרירות אין מבנה נפרד והיא ממוקמת במגדלי איתיחאד. עם פתיחתה ביוני 2021 היא מוקמה במשרדים זמניים במבנה, עד שבאוגוסט 2022 היא עברה למשכן קבע בקומה אחרת במגדלים. בשגרירות קיימות ארבע מחלוקות עיקריות, כולן תחת פיקודו של השגריר המכהן, אמיר חייק. המחלקה המדינית – פעילות המחלקה עוסקת בעיקר סביב יחסיהן הבילטרליים בין ישראל לאיחוד האמירויות הערביות, בדגש על התחום הפוליטי בהן. תפקיד המחלקה מחולק לארבע: הקמה וטיפוח קשרים עם גורמי ממשל באיחוד האמירויות הערביות, ייצוג ישראל בפורומים אזוריים ומולטילטרליים, קידום הסכמים הדדיים ודיווח על התפתחויות מדיניות, מקומיות ואזוריות. המחלקה הכלכלית – ב-1 באפריל 2023 נכנס לתוקפו הסכם שותפות כלכלית מקיף (CEPA) בין ישראל לאמירויות. לאור ההתפתחות בקשרים הכלכליים בין שתי המדינות הוחלט בשגרירות לפתוח מחלקה ייעודית, שתהיה אמונה על נושאי הכלכלה. תפקידי המחלקה הן הענקת גישה מורחבת לשוק למוצרים ישראליים הנכנסים לשוק האמירויות, כולל יותר מ-96% מקווי המכס ו-99% מערך הסחר עם האמירויות; שמירה על סחר בלתי מפלה עם המדינה הערבית, הענקת גישה לספקי שירותים ישראליים לשוק השירותים הפנימי של האמירויות במגוון תחומים וקביעת כללים לסחר דיגיטלי כדי להבטיח הגנה על צרכנים ברשת, לאפשר זרימת נתונים חופשית, ושימוש בטכנולוגיות דיגיטליות בעסקים תוך שמירה על זכויות הקניין הרוחני. מחלקת תקשורת ודיפלומטיה ציבורית – תפקיד המחלקה הוא להנהיג דרכים חדשות לקידום תקשורת חיובית עם הציבור באיחוד האמירויות באמצעות מדיה מסורתית וניו מדיה, חילופי תרבות וקשרים בין-אישיים. למחלקה שישה תפקידים עיקריים: פיתוח ערוצי תקשורת להעברת מסרים מישראל לציבור ולמובילי דעת קהל המקומיים, הקמה ושימור קשרים עם גופי התקשורת המקומיים, העברת מסרים דרך ניו מדיה לאינטראקציה ישירה ומעורבות עם הציבור, תכנון והוצאה לפועל של אירועים לקידום התרבות הישראלית והאמירותית ולטיפוח הבנה הדדית, מעורבות עם הקהילה המקומית במטרה לקדם דיאלוג ערכי ולבנות גשרים אנושיים שיגבירו את ההבנה והכבוד ההדדיים וניהול פרוטוקול ואירועים הכולל ביקורים רשמיים, קבלות פנים ומפגשים דיפלומטיים. המחלקה הקונסולרית – מחלקה זו מעניקה שירותים קונסולריים לאזרחים ישראלים באיחוד האמירויות הערביות, כולל תיעוד רשמי וסיוע משפטי; מתן שירותי אשרה לזרים באיחוד האמירויות המעוניינים לנסוע לישראל, הצעת עזרה ותמיכה לאזרחים ישראליים המתמודדים עם מצבי חירום, כמו משברים רפואיים או בעיות משפטיות, בזמן שהותם באיחוד האמירויות; הפצת המלצות נסיעה חשובות ודרישות כניסה לנוסעים ישראליים למדינה ומתן הדרכה וסיוע לאזרחים אמירתיים בנוגע לשירותים קונסולריים אחרים. איתמר אייכנר, נפתחה השגרירות באמירויות, נציג ישראל בריאיון ראשון: "משימה מרגשת", באתר ynet, 24 בינואר 2021 יואב לימור, בחשאיות: ארגמן בדק את סידורי האבטחה באמירויות ובבחריין, באתר ישראל היום, 9 בדצמבר 2020 4 חודשים מחתימת ההסכם עם האמירויות: ישראל פתחה שגרירות באבו-דאבי, באתר וואלה, 24 בינואר 2021 ברק רביד‏, 20 שנים לאחר סגירתה: ישראל פתחה מחדש את הנציגות הדיפלומטית במרוקו, באתר וואלה, 26 בינואר 2021 איתמר אייכנר, ראש הנציגות הישראלית במרוקו חזר לרבאט אחרי 20 שנה, באתר ynet, 26 בינואר 2021 ברק רביד, "השלום של טראמפ: הסכמי אברהם והמהפך במזרח התיכון", הוצאת ידיעות ספרים, 2021; עמ' 127 "פריצת דרך: ישראל פותחת נציגות דיפלומטית רשמית באבו דאבי", באתר וואלה, 27 בנובמבר 2015 "משבר ביחסי ישראל - אבו דאבי בגלל עסקת נשק", באתר וואלה, 12 בינואר 2012 רורי דונאגי, Secret flight linking Israel to the UAE reveals 'open secret' of collaboration, באתר "מידל איסט איי", 22 בדצמבר 2014 איתי גדס, https://www.93fm.co.il/radio/643085/, קול-חי, ‏20 באוקטובר 2020 איתמר אייכנר, לאחר כינון היחסים: ישראל תכריז בקרוב על פתיחת נציגויות זמניות באיחוד האמירויות, באתר ynet, 5 בינואר 2021 ממשלת איחוד האמירויות אישרה פתיחת שגרירות בישראל, באתר ערוץ 20 שירה שור, חדשות כיפה, ‏שגרירות ישראל באיחוד האמירויות נפתחה באבו דאבי, באתר כיפה, 24 בינואר, 2021 19:48 דני זקן, ‏משרד החוץ פתח היום את שגרירות ישראל באבו דאבי, באתר גלובס, 24 בינואר 2021 דני זקן, ‏לפיד חנך את שגרירות ישראל באבו דאבי: "זה רגע היסטורי", באתר גלובס, 29 ביוני 2021 איתמר אייכנר, בקומה ה-49, עם 16 יצירות אמנות: שגרירות ישראל באבו דאבי עברה למשכן קבע, באתר ynet, 24 באוגוסט 2022 המחלקה המדינית – שגרירות ישראל באבו דאבי, משרד החוץ המחלקה הכלכלית – שגרירות ישראל באבו דאבי, משרד החוץ מחלקת תקשורת ודיפלומטיה ציבורי – שגרירות ישראל באבו דאבי, משרד החוץ המחלקה הקונסולרית – שגרירות ישראל באבו דאבי, משרד החוץ